Anak enem, sing paling gedhe kelas telu SMP. Sedhela engkas arep ujian akhir. Sanajana wis oleh bantuan saka Negara nanging ya isih kudu ngetokake ragad maneh, wong sekolahane sekolah swasta. Durung ragad kanggo tour, sawise ujian. Sing nomer loro wedok – ya sing saiki dadi bojoku iku – jaman samono lagi kelas siji SMP . Sing anak nomer loro iki, bocahe meneng, ora kakehan polah , dhasare ayu pisan. Dedege lencir pakulitane kuning nemu giring. Mula anggonku ngesir ya wiwit cilik. Sing nomer telu, papat, lima isih sekolah ana SD, dene sing paling cilik wayahe sekolah TK nanging ora disekolahake, wong pancene sing dianggo ragad ora ana.